Στην ψυχοθεραπευτική σχέση, όπως σε όλες τις σχέσεις μεταξύ των ανθρώπων, πρέπει να υπάρχει καλή ‘χημεία’. Το στυλ επικοινωνίας του θεραπευτή και του θεραπευόμενου να ταιριάζει. Δεν ταιριάζουν όλοι οι άνθρωποι μεταξύ τους και αν ισχύει αυτό, δεν είναι απαραίτητο ότι φταίει ο ένας ή ο άλλος.  Η χημεία φαίνεται συνήθως στην αρχή, ωστόσο ο θεραπευτής μπορεί να επιμείνει για περισσότερο καιρό, καθώς τα πράγματα μπορεί να αλλάξουν στην πορεία. Το βασικότερο όμως από όλα στην επιλογή θεραπευτή είναι να νιώσει ο θεραπευόμενος ότι ο θεραπευτής έχει την διάθεση και την ικανότητα να τον καταλάβει, ότι τον προσεγγίζει με εξερευνητική περιέργεια και ενδιαφέρον και ότι είναι σαφής και συνεπής στα όρια μέσα στα οποία θα κινηθούν και οι δυο.